Paġna 2017/C 292/01 BĊE/2017/24 IL-KUNSILL GOVERNATTIV TAL-BANK ĊENTRALI EWROPEW, Wara li kkunsidra t-Trattat dwar il-Funzjonament tal-Unjoni Ewropea, Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew, u b'mod partikolari l-Artikolu 27.1 tiegħu, Il-kontijiet tal-Bank Ċentrali Ewropew (BĊE) u l-banek ċentrali nazzjonali tal-Istati Membri li l-munita tagħhom hija l-euro huma awditjati minn awdituri esterni indipendenti rrakkomandati mill-Kunsill Governattiv tal-BĊE u approvati mill-Kunsill tal-Unjoni Ewropea. Għalhekk huwa meħtieġ li jinħatru awdituri esterni mis-sena finanzjarja 2017. Magħmul fi Frankfurt am Main, l-24 ta' Awwissu 2017. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32017M8546. Il-EUR-Lex hu l-aċċess fuq l-internet għal-liġi Ewropea. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32017M8573. Il-EUR-Lex hu l-aċċess fuq l-internet għal-liġi Ewropea. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32017M8577. Il-EUR-Lex hu l-aċċess fuq l-internet għal-liġi Ewropea. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali. f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32017M8587. Il-EUR-Lex hu l-aċċess fuq l-internet għal-liġi Ewropea. Il-Qorti Ewropea tal-Awdituri b'dan tinfurmak li r-Rapport Speċjali Nru 11/2017 "Il-Fond fiduċjarju Bêkou tal-UE għar-Repubblika Ċentru-Afrikana: bidu promettenti minkejja xi nuqqasijiet" għadu kif ġie ppubblikat. Ir-rapport jista' jiġi kkonsultat jew imniżżel mis-sit web tal-Qorti Ewropea tal-Awdituri: http://eca.europa.eu Il-produtturi tal-Unjoni jistgħu jressqu talba bil-miktub għal rieżami. Din it-talba trid tinkludi biżżejjed evidenza li l-iskadenza tal-miżuri aktarx twassal għal kontinwazzjoni jew rikorrenza ta' dumping u ħsara. Jekk il-Kummissjoni tiddeċiedi li tagħmel rieżami tal-miżuri kkonċernati, l-importaturi, l-esportaturi, ir-rappreżentanti tal-pajjiż esportatur u l-produtturi tal-Unjoni se jkollhom iċ-ċans li jelaboraw, jirrifjutaw jew jikkummentaw dwar il-kwistjonijiet imsemmija fit-talba għal rieżami. Din in-notifika hija ppubblikata f'konformità mal-Artikolu 11(2) tar-Regolament (UE) 2016/1036 tal-Parlament Ewropew u tal-Kunsill tat-8 ta' Ġunju 2016 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Unjoni Ewropea. Il-Kroazja Klassi 1.4. Prodotti oħrajn li joriġinaw mill-annimali (bajd, għasel, diversi prodotti mill-ħalib għajr butir, eċċ.) Skont il-metodu tal-produzzjoni tiegħu, "Slavonski med" huwa għasel tax-xehda, għasel tal-blokka jew għasel tax-xehda maqtugħa u għasel estratt. għasel tal-akaċja sewda; għasel tat-tilju; għasel taż-żerriegħa tal-lift; għasel tal-ġirasol: għasel tal-qastan; għasel tan-nwar; għasel mill-qtar tal-għasel tas-siġar tal-Ballut Ungeriż. Il-karatteristiċi fiżikokimiċi, organolettiċi u tal-polline għal diversi tipi ta' għasel jidhru fit-tabelli li ġejjin: In-naħal jistgħu jingħalfu b'mod artifiċjali matul il-perjodu ta' nuqqas ta' tiftix ta' ikel (fil-bidu tar-rebbiegħa u fl-aħħar tal-ħarifa, skont il-kundizzjonijiet meteoroloġiċi). Dan jista' jsir billi n-naħal jingħalfu z-zokkor, iżda dan għandu jkun ġie prodott fiż-żona ġeografika ddefinita msemmija fil-punt 4. L-għasel ma jistax jitqiegħed fis-suq bħala "Slavonski med" jekk il-kundizzjonijiet relatati mal-għalf artifiċjali ma jkunux intlaħqu, u jekk is-sors tal-ikel tan-naħal ikun l-għalf artifiċjali. Il-passi kollha tal-produzzjoni u tal-estrazzjoni ta' "Slavonski med" għandhom isiru fiż-żona ġeografika ddefinita msemmija fil-punt 4. L-għasel "Slavonski med" għandu jiġi ppakkjat fiż-żona ġeografika ddefinita msemmija fil-punt 4 sabiex l-awtentiċità u l-kwalità ta' "Slavonski med" tkun imħarsa aħjar u jiġu żgurati t-traċċabbiltà tal-prodott u l-kontrolli fuqu. B'dan il-mod biss tista' tinżamm il-kwalità u jiġi evitat kull tibdil fiżikokimiku u organolettiku. It-trasport tal-merkanzija lejn post ġdid iwassal għal tibdil fit-temperatura, fl-umdità u fl-assorbiment ta' rwejjaħ estranji, u għal żieda fil-kwantità ta' HMFs u diastażi. L-ippakkjar ta' "Slavonski med" fiż-żona definita jnaqqas ir-riskju li jitħallat ma' għasel li mhuwiex taż-żona definita fil-punt 4. Il-logo li jidher fil-figura għandu jidher fuq kull oġġett tal-ippakkjar imqiegħed fis-suq. L-utenti kollha tal-marka li jqiegħdu l-prodott fis-suq b'konformità mal-ispeċifikazzjoni tiegħu għandhom id-dritt li jużaw il-logo fl-istess kundizzjonijiet. Il-logo għandu lewn kannella u iswed, mirqum b'rabtiet Kroati, u għandu naħla fil-kantuniera ta' fuq tax-xellug tiegħu. Fuq ix-xellug, il-logo għandu mappa tal-Kroazja, u fuq in-naħa tal-lemin hemm is-sena "1879" u l-istemma araldika antika ta' Slavonja. F'nofs il-logo hemm doqqajs tal-qasab. Fil-Parti ta' fuq tal-logo hemm l-isem "Slavonski med", u fin-naħa t'isfel tal-logo hemm tliet werqiet tal-ballut. "Slavonski med" jiġi prodott fi Slavonja, fil-konfini amministrattivi tal-bliet u tal-muniċipalitajiet fil-kontej li ġejjin: il-Kontea kollha ta' Vukovar-Srijem, il-Kontea ta' Osijek-Baranja, il-Kontea ta' Brod-Posavina, il-Kontea ta' Požega-Slavonia, il-Kontea ta' Bjelovar-Bilogora u l-Kontea ta' Virovitica-Podravina u l-bliet u l-villaġġi ta' Novska, Lipovljani u Jasenovac fil-kontea ta' Sisak-Moslavina. Ir-reġjun ta' Slavonja huwa mdawwar bi tliet xmajjar kbar tal-pjanura: id-Drava fit-Tramuntana, id-Danubju fil-Lvant, u s-Sava fin-Nofsinhar. Element ambjentali importanti u determinanti f'dan ir-reġjun, f'dak li jirrigwarda r-riżalti u l-karatteristiċi ġeomorfoloġiċi, huwa d-differenza bejn il-Punent muntanjuż u l-Lvant li fil-biċċa l-kbira tiegħu huwa ċatt. L-aktar punt baxx (78 metru 'l fuq mil-livell tal-baħar) jinsab fir-rokna Xlukkajra ta' Spačva. Mill-art kollha ta' Slavonja li tkopri erja tas-superfiċje ta' 1 248 600 ettaru, l-art li tinħarat tammonta għal 52 % (655 468 ettaru), il-foresti huma mifruxin fuq 29 % (359 605 ettaru), il-mergħat jagħmlu 4,2 % u hemm 1,2 % magħmulin minn għelieqi. Minħabba dan l-arranġament tal-użu tal-art u d-differenzi sinifikanti fil-kundizzjonijiet klimatiċi, l-għamla tal-art u l-karatteristiċi tal-veġetazzjoni fi Slavonja, il-kundizzjonijiet huma ideali għall-produzzjoni ta' "Slavonski med", li jista' jiġi prodott mill-għasel tal-akaċja sewda, mill-għasel tal-lift, mill-għasel tat-tilju, mill-għasel tal-ġirasol, mill-għasel tal-qastan, mill-għasel tan-nwar u mill-għasel mill-qtar tal-għasel tas-siġar tal-Ballut Ungeriż. Filwaqt li għarfet in-natura unika tal-klima speċifika ta' Slavonja, tal-ħamrija u l-karatteristiċi tal-ilma u r-rikkezza tal-flora u l-fawna tagħha, ir-Repubblika tal-Kroazja poġġiet tliet żoni fil-konfini tagħha taħt protezzjoni, jiġifieri ħolqot tliet Parks Nazzjonali. Dawn huma Kopački Rit, Papuk u Lonjsko Polje. Il-klima u l-kundizzjonijiet meteoroloġiċi fi Slavonja huma determinati primarjament min-nuqqas ta' altitudni ta' Slavonja, mill-pożizzjoni tagħha fil-Pjanura Pannonjana u mill-espożizzjoni għan-naħa interna tal-kontinent Ewropew. Għall-biċċa l-kbira tax-xitwa, iż-żona taqa' taħt massa ta' arja kiesħa, iżda tisħon b'mod konsiderevoli fis-sajf. Fis-sajf, iktar ma wieħed jersaq lejn il-Lvant, iktar it-temperatura tiżdied, bi tnaqqis konkomitanti fl-ammont ta' xita. Matul l-istaġuni kollha jibqgħu jippersistu temperaturi li jwasslu għat-tkabbir u l-iżvilupp ta' pjanti li jipproduċu l-għasel. Fir-rebbiegħa, it-temperatura medja hija ta' 11,8 °C, it-temperatura medja tas-sajf hija ta' 21,1 °C, it-temperatura medja fil-ħarifa hija ta' 11,3 °C, u t-temperatura medja fix-xitwa hija ta' 1,0 °C. It-temperatura medja waqt l-istaġun tat-tkabbir (minn April sa Settembru) hija ta' 18,3 °C. It-tendenza u t-tqassim annwali tax-xita jiffavorixxu l-produzzjoni tal-pjanti u t-trobbija tan-naħal. L-għadd ta' jiem ta' xita jvarja bejn 104 u 160 jum fis-sena. Il-medja tal-veloċità tar-riħ fix-xahar hija l-ogħla fix-xhur tar-rebbiegħa (Marzu u April) u l-inqas fl-aħħar tas-sajf u fil-bidu tal-ħarifa (Awwissu u Settembru). Ħafna drabi r-riħ jonfoħ mill-Majjistral u mix-Xlokk, u jsegqu l-irjieħ mil-Lbiċ u mill-Grigal. Il-pjanti li jipproduċu l-għasel li jikbru fiż-żona definita ta' Slavonja jwarrdu fi żminijiet differenti (bejn Marzu u Novembru), u b'hekk in-naħal ikollu għażla wiesgħa ta' sorsi ta' nektar u polline. Dawk li jrabbu n-naħal fis-Slavonja ilhom iżommu t-tradizzjoni tal-produzzjoni tal-għasel għal 130 sena. B'mod ġenerali, hija produzzjoni fuq skala żgħira ta' għasel li jissupplimenta d-dħul tal-familji mill-azjendi agrikoli tal-familja fiż-żoni rurali. Matul il-ħafna snin ta' trobbija tan-naħal fi Slavonja, il-kompetenza f'dan is-settur ġiet żviluppata u trażmessa bil-prattika, bil-ħiliet u bl-għarfien tal-popolazzjoni. Il-prattiki tat-trobbija tan-naħal li dawk li jrabbu n-naħal wirtu minn missirijiethom fir-rigward tal-produzzjoni ta' "Slavonski med" huma kif ġej: il-biċċa l-kbira tad-doqqajs huma tal-injam; dawk li jrabbu n-naħal joqogħdu attenti ħafna biex jużaw affumikaturi li bħala fjuwil jużaw residwu niexef tal-pjanti, li jiġġenera forma ħafifa ta' duħħan; in-naħal ma għandhom qatt jingħalfu b'mod artifiċjali waqt il-perjodu tal-għalf fil-beraħ; ix-xehda titbattal bil-mod tradizzjonali, jiġifieri bl-użu ta' pettne, sikkina jew xkupilja; l-għasel jitneħħa mill-qafas mingħajr tisħin permezz taċ-ċentrifugazzjoni; l-għasel ma jkunx ġie ppasturizzat; It-temperatura massima li fiha l-għasel jista' jiġi dekristallizzat hija ta' 43 °C. Il-karatteristiċi ta' "Slavonski med" huma riflessi fil-karatteristiċi tal-polline, dawk fiżiċi, kimiċi u dawk organolettiċi. Il-prodott jista' jiġi dekristallizzat f'temperatura massima ta' 43 °C, li tiżgura li l-kwalitajiet tiegħu, derivati mill-flora speċifika fiż-żona definita u n-naħal, jibqgħu l-istess. L-isem "Slavonski med" jintuża kemm fis-suq u kemm fil-lingwaġġ ta' kuljum (irċevuta (2014); nota ta' ringrazzjament għal donazzjoni (2015); ittra ta' ringrazzjament (2015); timbru fuq l-ippakkjar). Il-ħidma u l-kundizzjonijiet fil-miġbħa jiddeterminaw ir-rendiment tal-għasel u huma direttament marbuta mal-kundizzjonijiet klimatiċi, li fi Slavonja jiffavorixxu l-produzzjoni ta' "Slavonski med". Fir-rebbiegħa t-temperaturi jippermettu t-tkabbir bikri u abbundanti ta' pjanti li jwarrdu fir-rebbiegħa, ta' siġar tal-frott u mergħat, filwaqt li fis-sajf it-temperaturi huma favorevoli għall-maturazzjoni tal-għelejjel agrikoli, li wħud minnhom jipproduċu l-għasel u huma essenzjali għall-produzzjoni ta' "Slavonski med". Il-kundizzjonijiet klimatiċi fil-ħarifa huma xierqa għan-naħal hekk kif huma jħejju għall-ibernazzjoni, filwaqt li l-kundizzjonijiet klimatiċi fix-xitwa huma tajbin għall-ibernazzjoni u lin-naħal jagħtuhom bidu tajjeb għall-istaġun il-ġdid. It-temperaturi ottimali tar-rebbiegħa u tas-sajf iwasslu għat-tnixxija ta' nektar derivat mill-biċċa l-kbira tal-pjanti. Il-pjanti li jwarrdu fir-rebbiegħa jnixxu nektar f'temperaturi iktar baxxi, filwaqt li l-pjanti li jwarrdu fis-sajf jeħtieġu temperatura notturna ogħla sabiex it-tnixxija ma tonqosx jew tieqaf. L-għadd ta' jiem li fihom tagħmel ix-xita huwa inqas minn terz fis-sena (iżda tal-anqas 104 ijiem), li jfisser li hemm għadd suffiċjenti ta' jiem fis-sena mingħajr xita li matulhom in-naħal jista' jiġbor in-nektar. Fir-rebbiegħa n-naħal ikollhom ammont akbar ta' nektar disponibbli għalihom. Minnu jġibu l-enerġija u jkunu jistgħu jirreżistu l-kurrenti tal-arja aktar faċilment. Fi tmiem is-sajf tonqos il-qawwa tar-riħ u jonqos l-ammont ta' nektar, in-naħal jaħlu inqas enerġija biex jirreżistu r-riħ u jżommuha aktar faċilment biex iħejju għall-ibernazzjoni. It-twaħħid reċiproku tal-kundizzjonijiet klimatiċi u tal-ħamrija speċifiċi, l-esperjenza ta' sekli sħaħ tal-popolazzjoni lokali fit-trobbija tan-naħal, u l-interazzjoni reċiproka bejniethom jinfluwenza is-"Slavonski med" b'tali mod li għandu kompożizzjoni fiżikokimika speċifika u propjetajiet organolettiċi speċifiċi li għalihom il-konsumaturi jiddistingwuh u japprezzawh. (it-tieni subparagrafu tal-Artikolu 6(1) ta' dan ir-Regolament) Grupp applikant/Applikant: Il-Ġermanja Isem il-prodott Deskrizzjoni tal-prodott Żona ġeografika Prova tal-oriġini Metodu tal-produzzjoni Rabta maż-żona ġeografika Oħrajn (ippakkjar, entitajiet ta' kontroll) Emenda fl-ispeċifikazzjoni tal-prodott ta' DOP jew IĠP irreġistrata li ma tistax titqies bħala emenda minuri skont it-tielet subparagrafu tal-Artikolu 53(2) tar-Regolament (UE) Nru 1151/2012. Emenda fl-ispeċifikazzjoni tal-prodott ta' DOP jew IĠP irreġistrata li għaliha ma jkun ġie ppubblikat l-ebda Dokument Uniku (jew ekwivalenti) u li ma tistax titqies bħala emenda minuri skont it-tielet subparagrafu tal-Artikolu 53(2) tar-Regolament (UE) Nru 1151/2012. Wara l-aħħar paragrafu li ġej L-istadji kollha fil-produzzjoni ta' "Nürnberger Bratwürste"/"Nürnberger Rostbratwürste" iseħħu fiż-żona ġeografika identifikata. Dawn huma kif ġej: it-tqattiegħ f'biċċiet żgħar tal-laħam permezz tal-ixxreddjar u l-ikkapuljar, it-taħlit tal-laħam imqatta' żgħir u t-taħlit ma' ħwawar biex jinħoloq il-mili taz-zalzett, il-mili tal-imsaren tan-nagħaġ jiżdied: l-ippakkjar taz-zalzet. L-ippakkar tan-"Nürnberger (Rost-)Bratwürste" isir b'mod tradizzjonali fl-istabbiliment tal-produttur u għaldaqstant isir fiż-żona ġeografika identifikata. B'mod partikolari l-kwalità taz-zalzett teħtieġ ippakkjar malajr sabiex jibqa' frisk u ma jintilfux il-karatteristiċi tat-togħma. In-"Nürnberger (Rost-)Bratwürste" huwa prodott tal-ikkapuljat sensittiv ħafna b'taħwir partikolarment fin li għandu skadenza relattivament qasira u li jrid jinżamm dejjem imkessaħ. Jekk l-ippakkjar ma jsirx direttament wara l-produzzjoni, il-kwalità tista' tintilef għal kollox. Anki b'trasport konformi mar-rekwiżiti normali ta' iġjene, tista' tintilef il-kwalità taz-zalzett għal dik li hija freskezza, togħma u karatteristiċi esterni, bħal pereżempju jinxef u jsir kannella. It-trasport lejn post ieħor wkoll fih ir-riskju kbir li jidħlu l-impuritajiet jew li jkun hemm kontaminazzjoni minn aġenti patoġeniċi, speċjalment meta z-zalzett ikun nej. Ir-riżultati ta' żewġ studji minn istituzzjonijiet indipendenti li joperaw fil-qasam tal-ittestjar tal-oġġetti tal-ikel jikkonfermaw li anki ftit sigħat wara li jintbagħtu n-"Nürnberger (Rost-)Bratwürsten" bl-ingrossa, jitfaċċaw l-anormalitajiet fil-karatteristiċi tal-kwalitajiet sensorji u mikrobijoloġiċi. Għaldaqstant hemm ir-riskju li dawn il-konsegwenzi negattivi jippersistu jekk l-ippakkjar idum biex isir. Fl-aħħar nett, it-trasport tal-prodott f'post ieħor jista' jkun ta' ħsara għar-reputazzjoni tal-indikazzjoni ġeografika. Il-proċess tal-ippakkjar isir fi stadji ta' produzzjoni importanti li huma inklużi fl-ispeċifikazzjoni u z-zlazet li jkunu twal jew qosra żżejjed jitwarrbu. Barra minn hekk isir ukoll kontroll tal-kwalità u kull varjazzjoni fil-kwalità tiġi identifikata minnufih minn persuni kompetenti. Minħabba t-tip ta' prodott, jekk l-ippakkjar ma jsirx direttament wara l-produzzjoni mill-istabbiliment IĠP innifsu, it-traċċabbiltà u ċ-ċertezza tal-oriġini tan-"Nürnberger (Rost-)Bratwürsten" ma jkunux jistgħu jiġu aċċertati. Jekk in-"Nürnberger (Rost-)Bratwürste" jinbiegħ sfuż jew bl-ingrossa mbagħad jiġi ppakkjat, ikun hemm riskju li jitħallat ma' zlazet oħrajn simili. Bilkemm wieħed ikun jista' jibqa' jagħraf jekk wara kollox għadux l-oriġinal. L-isem u l-indirizz tal-awtoritajiet kompetenti għandhom jiġu aġġornati kif ġej: L-isem u l-indirizz tal-awtoritajiet kompetenti responsabbli għall-ispezzjonijiet tal-produtturi u għall-verifiki ta' prattiki abbużivi ma kienux aġġornati. Ir-referenza għall-kumpanija "Lacon GmbH" għandha titħassar. Bħalissa fil-Bavarja hemm diversi entitajiet tal-kontroll li huma awtorizzati u li għandhom l-istess setgħat, u l-produtturi jistgħu jagħżlu liema jridu minnhom. Il-Ġermanja Klassi 1.2. Prodotti tal-laħam (imsajra, immellħa, affumikati, eċċ.) Zalzett għax-xiwi twil 7-9 cm f'musrana tan-nagħaġ issikkata, imqatta' medju; piż unitarju nej ta' madwar 20-25 g; Laħam tal-majjal b'xi xaħam imneħħi, laħam xaħmi, partikolarment majjal taż-żaqq, xaħam taż-żaqq, xedaq, xaħam tax-xedaq, dahar u xaħam tad-dahar, mhux mili, mhux imnixxef (bl-eċċezzjoni ta' Bratwürste ffumikati); it-taħlita ta' ħwawar tvarja skont ir-riċetta tradizzjonali, il-merdqux speċjalment huwa tipiku; għandu jkun hemm mhux anqas minn 12 % ta' proteina ta' laħam ħieles mill-proteina ta' tessut konnettiv, u kontenut ta' xaħam assolut ta' mhux aktar minn 35 %; il-perċentwali ta' proteina ta' laħam ħieles mill-proteina ta' tessut konnettiv fil-proteina tal-laħam ma tkunx anqas minn 75 % fil-volum (istometrikalment) u mhux anqas minn 80 % (kimikament). Laħam tal-majjal mingħajr wisq xaħam; Laħam xaħmi, partikolarment majjal taż-żaqq; xaħam taż-żaqq, xedaq, xaħam tax-xedaq, dahar u xaħam tad-dahar tal-majjal; il-kontenut ta' xaħam tal-prodott aħħari huwa limitat għal 35 %; ma għandux ikun hemm anqas minn 12 % ta' proteina ta' laħam ħieles minn proteina ta' tessut konnettiv (MPFCP); taħlita ta' ħwawar, l-aktar merdqux; imsaren tan-nagħaġ. L-istadji kollha fil-produzzjoni ta' "Nürnberger Bratwürste"/"Nürnberger Rostbratwürste" iseħħu fiż-żona ġeografika identifikata. Dawn huma kif ġej: it-tqattiegħ f'biċċiet żgħar tal-laħam permezz tal-ixxreddjar u l-ikkapuljar, it-taħlit tal-laħam imqatta' żgħir u t-taħlit mal- ħwawar biex jinħoloq il-mili taz-zalzett, il-mili tal-imsaren tan-nagħaġ. Anki l-ippakkjar taz-zalzett irid isir fiż-żona ġeografika ddefinita. L-ippakkjar irid isir direttament wara l-produzzjoni fl-istabbiliment tal-produttur. Dan iservi biex tiġi aċċertata l-kwalità b'mod partikolari f'dak li għandu x'jaqsam mal-karatteristiċi tat-togħma u tal-freskezza tal-prodott, u jnaqqas ir-riskju tal-impuritaijet u l-kontaminazzjoni marbuta mat-trasport lejn post ieħor. In-"Nürnberger (Rost-)Bratwürsten" huma prodotti tal-ikkapuljat sensittivi ħafna. Anki b'mezz tat-trasport li jikkonforma mar-rekwiżiti normali tal-iġjene, fi żmien ftit sigħat tista' tintilef għal dejjem il-kwalità tan-"Nürnberger (Rost-)Bratwürsten" mhux ippakkjati. L-ippakkjar direttament fl-istabbiliment tal-produttur jiżgura wkoll aktar traċċabilità u ċertezza tal-oriġini. Jekk in-"Nürnberger (Rost-)Bratwürste" jinbiegħ sfuż jew bl-ingrossa mbagħad jiġi ppakkjat wara, wieħed bilkemm ikun jista' jibqa' jagħraf jekk wara kollox għadux l-oriġinal. Iż-żona tal-belt ta' Nuremberg. Il-produzzjoni tal-Bratwürste f'Nuremberg hija tradizzjoni ta' mijiet ta' snin li hemm provi x'juru li tmur lura għall-1313. It-tqaddid tipiku fit-tul u fil-piż tan-"Nürnberger Bratwürste"/"Nürnberger Rostbratwürste" imur lura mill-anqas għas-sena 1573. Il-pożizzjoni ta' Nuremberg fl-intersezzjoni ta' żewġ rotot importanti tal-kummerċ wasslet biex f'Nuremberg minn żmien bikri kien hemm disponibbiltà ta' ħwawar mil-Lvant għall-produzzjoni taz-zalzett. It-tradizzjoni tal-produzzjoni tal-Bratwurst fiż-żona tal-belt ta' Nuremberg għadha ħajja ħafna s'issa. Il-"Bratwurst-Glöcklein" fiż-żona ta' St. Sebald kienet waħda mid-djar pubbliċi l-aktar famużi fil-Ġermanja tas-seklu 19; ma kinitx miftuħa biss għall-aristokratiċi u l-plutokrati, iżda kienet ukoll waqfa essenzjali għal kull min kien iżur il-belt. In-"Nürnberger Bratwürste"/"Nürnberger Rostbratwürste" huma kkaratterizzati mill-għamla żgħira tagħhom mhux tas-soltu u mill-ħjiel tal-merdqux. Huma konformi ma' standard ta' kwalità għolja li ilu kkontrollat għal ħafna żmien, huma magħrufin lil hinn sewwa mir-reġjun ta' Nuremberg u għandhom fama tajba ħafna mal-konsumaturi. Dan huwa rifless fil-fatt li programm standard ta' żjara lill-belt illum jinkludi l-konsum tan-"Nürnberger Bratwürste"/"Nürnberger Rostbratwürste" f'wieħed mill-ħafna "Bratwurstküchen" jew "Wurstbratereien" fiċ-ċentru tal-belt ta' Nuremberg. Rabta kawżali bejn iż-żona ġeografika u l-kwalità speċifika, ir-reputazzjoni jew karatteristiċi oħra tal-prodott It-tradizzjoni ta' mijiet ta' snin tal- produzzjoni tal-Bratwurst f'Nuremberg, l-istandard ta' kwalità għolja li ilu jiġi kkontrollat għal ħafna żmien, u l-għamla żgħira mhux tas-soltu għamlu lill-"Nürnberger Bratwürste"/"Nürnberger Rostbratwürste" magħrufa u apprezzati ħafna mal-Ġermanja kollha u mad-dinja. L-ispeċjalità ħarġet fil-Belt Imperjali ta' Nuremberg bħala riżultat tal-pożizzjoni ġeografika tagħha fl-intersezzjoni ewlenija tar-rotot tal-kummerċ u l-ħwawar mill-Asja tal-Lvant. Minn hawn oriġinaw ħwawar bħall-merdqux, in-noċemuskata u l-bżar. Kienet id-disponibbiltà ta' dawn il-ħwawar mill-Asja li ppermettiet li tinbeda l-produzzjoni ta' dawn iz-zlazet. Minħabba li Nuremberg kienet belt b'ħafna kummerċ fuq distanzi twal u b'għadd ta' tradizzjonijiet moderni raffinati, kien isir zalzett dejjem iżgħar, aktar raffinat u mħawwar aħjar, li maż-żmien sar il-famuż "Nürnberger Bratwürste". Bil-kontra taż-żoni fil-kampanja, sa mill-bidu l-belt saħqet aktar fuq il-kwalità. Filwaqt li l-kwantità kienet minn ta' quddiem band'oħra, il-prinċipju li fuqu ssawret il-produzzjoni f'Nuremberg kien dak tal-kwalità qabel il-kwantità, u kien dan li ġab miegħu d-daqs żgħir taz-zlazet. L-osservanza tar-riċetta u tal-kwalità jmorru lura għar-regoli ta' superviżjoni tal-kunsill tal-belt ta' Nuremberg. Nuremberg tista' bir-raġun tgħid li għandha l-iktar skema antika ta' kontroll tal-oġġetti tal-ikel, li tissemma fil-kodiċi penali sa mill-1300. Bil-pubblikazzjoni tar-riċetta, b'eżerċizzju strett ta' superviżjoni u bir-restrizzjoni tal-produzzjoni għaż-żona tal-belt, il-belt ta' Nuremberg għenet biex ikun żgurat li l-karattru taz-zalzett ikun indikazzjoni tal-oriġini tiegħu. Huwa għalhekk li r-rabta maż-żona ġeografika fil-bidu kienet ibbażata fuq il-pożizzjoni ġeografika tagħha bħala intersezzjoni ewlenija tar-rotot tal-ħwawar u tal-kummerċ, u fuq l-introduzzjoni bikrija tas-superviżjoni tal-oġġetti tal-ikel. B'hekk il-pożizzjoni ġeografika u l-kontroll tal-oġġetti tal-ikel, u għaldaqstant tar-riċetta, irriżultaw fil-kwalità partikolari taz-zalzett. Il-belt imperjali bin-netwerk estensiv tagħha ta' kummerċ mad-dinja kollha ġabet speċjalità li kienet magħrufa ħafna mill-Medju Evu 'l quddiem. Illum ir-rabta hija bbażata fuq il-fama li tgawdi din l-ispeċjalità li tradizzjonalment hija apprezzata mad-dinja kollha. (It-tieni subparagrafu tal-Artikolu 6(1) ta' dan ir-Regolament) Fil-paġna 14, il-punt 3, "… il-kodiċi NM ex 4011 20 90 u 4012 12 00. Dawn il-kodiċijiet NM qed jingħataw biss għall-informazzjoni.", "… il-kodiċi NM 4011 20 90 u 4012 12 00. Dawn il-kodiċijiet NM qed jingħataw biss għall-informazzjoni.".
Extracted from C_292_2017.html